
	Оқу процесінің нәтижелері
· Оқу пәнінің мақсаты мен міндеттері, өтілетін тақырыптар туралы түсінікке ие болу;

· Фарабидің әлеуметтік-қоғамдық және эстетикалық көзқарастарын түсіндіру;
· Фарабидің әдебиетші екенімен танысады;
· Фарабидің «Өлең кітабы» туралы зерттеу еңбектеріне шолу жасайды 

Әбу-Насыр әл- Фараби-ұлы ойшыл, ғұлама, әдебиетшi, ақын
	Жоспар:
1. Фараби – дүние жүзілік мәдениет пен білімнің екінші ұстазы.  
2. Фарабидің әлеуметтік-қоғамдық және эстетикалық көзқарастары  
3. Фараби - әдебиетші
4. Фараби және шығыс мәдениеті
Сабақтың мақсаты: тақырып бойынша жалпы мәліметке ие болу, Әл-Фараби - ұлы ойшыл, ғұлама, әдебиетшi, ақын екендігі, Әл-Фарабидiң қоғамтану ғылымы, философия, медицина, музыка, әдебиет т.б өнер тарихынан алатын орны туралы дерек алу.
Оқу процесінің нәтижелері: Фараби – дүние жүзілік мәдениет пен білімнің екінші ұстазы екенін танып біледі; Тақырыпқа тиісті тірек ұғымдар және әдебиеттер тізімімен танысады; Фарабидің әлеуметтік-қоғамдық және эстетикалық көзқарастарын түсіндіру; Фарабидің әдебиетші екенімен танысады; Фарабидің «Өлең кітабы» туралы зерттеу еңбектеріне шолу жасайды 



Фараби – дүние жүзілік мәдениет пен білімнің екінші ұстазы
	Қазақстан мен Орта Азияның ежелгі ойшылы Әбу Насыр әл-Фараби қазіргі Түркістан қаласына жақын жерде Арыс пен Сырдария өзендерінің құйылысында орналасқан ежелгі Отырар қаласында, қыпшақ ұлыстарынан шыққан әскери басшы – тархан Мұхамед Ұзлақұлы отбасында дүниеге келген. 
Қазақ мәдениеті тарихы үшін, әсіресе, Әбу Насыр әл-Фарабидің орны бөлек . Әбу Насыр әл-Фараби – қазақтың ескі мекенінде дүниеге келген даңқты ұстаз, заманының жан-жақты білімді адамы. Аты бүкіл әлемге әйгілі философ, математик, дәрігер, музыка зерттеушісі, әдебиетші, т.б. Оны кейінгілер асқан ақыл иесі деп атап кеткен. Әл-Фарабиды зерттеушілер, оның әдебиет мәселелеріне қатысты шығармаларынан «Риторика туралы кітап», «Жазу өнері туралы кітап», «Өлең өнері қағидалары туралы трактат», «Өлеңнің ұйқасы мен өлшемі туралы кітап», «Ұйқас пен ырғақ туралы кітап», т.б. еңбектерін атап көрсетеді.


Фараби - әдебиетші
	Әл-Фарабидың ақындық пен өлең туралы ойлары қызық. Ол ақындарды үш топқа бөледі. Бірі – поэзия теориясына жетік емес, қара-дүрсін, бірақ ақындық талабы барлар, екіншісі – оқыған, поэзия өнерінің қағидаларына жетік, білімді ақындар, үшіншісі -  осы екеуіне еліктеуші дүмбілез ақындар. 
Фарабидың ойынша, нағыз көркемдік өнерді білімді табиғи таланты зор ақындар туғызады. Оның үстіне «ғажап поэзия» жасау үшін ақын еркіндігі болу керек. Ақын өзі игерген, әбден меңгерген жетік формада жазса да жақсы туынды бере алады. Ал әр түрлі әсер ықпалдарға байланысты немесе өзі әбден игермеген жолмен жазса, білгір ақынның өзі де жақсы нәтижеге жете алмайды. Өлең шығаруда ақынның білімділігі мен табиғи талантына қоса тәжірибелілігі де қажет деп, жазушының өз өнеріне кемелденуін ерекше бағалайды. Өнердегі балаңдық сол тәжірибесіздіктен, жаттығудың кемдігінен де болады дейді.   





Фараби және шығыс мәдениеті

	Араб шежірешісі Ибн Халлилақанның бір ескертуінде Әл-Фараби жай орындаушы музыкант қана емес, музыканың тіліне жетік құдіреті күшті үн шығара алатын күйші деп, оның Сайф ад-Дауланың сарай музыканттарына ескертпелер жасап, оларды түзеткенін және өзі әмірші алдында жаңа, таңғажайып күй орындағанын айтқан Сайф ад-Даула өзі сиқырлы әуенін тыңдаған нәзік үнді аспапты көріп, музыкаға да жетік екенсіз ғой деп таңырқайды. Әл-Фараби қабынан алып, құлақ күйін әр түрлі күйсазына қарай бұрып, бірінен-бірі асыра жаңа шығармаларын орындайды. Музыкаға жетік тыңдаушылар, Фарабидің бір күйін жаппай күле, көңілдене қабылдаса, екінші күйін орындағанда оның мұңды сазына шыдай алмай жылап жіберді. Үшінші күйі сонша жұмсақ, жан рахатына бөлерлік үнмен тыңдаушыларын түгел ұйықтатып тастайды.
Сайф ад-Дайла сарайында күншіл ақындар да, дос-жаран ақындар да болады. Менменсіген ақынның бірі Ибн Халайвейх еді. 




	Тақырыпты бекіту үшін сұрақтар:
1. Фарабидің ұстаздары туралы
2. Фарабиге дейінгі араб ғылымы хақында.
3. Фараби және поэзия мәселелері
4. Фарабидің шәкірттері кімдер болған?М.Ж.Көпеевтің қазақ әдебиеті тарихындағы орны?
5. Фараби шығармаларындағы аңыздық желі туралы

